wannaphong/clean_thaiwikipedia huggingface dataset:
# ปลาฉนากจะงอยปากแคบ
ปลาฉนากจะงอยปากแคบ  ปลากระดูกอ่อนชนิดหนึ่ง ในวงศ์ปลาฉนาก (Pristidae)   จัดเป็นปลาฉนากเพียงชนิดเดียวที่อยู่ในสกุล Anoxypristis โดยมาจากภาษากรีก oxy (οξυ) หมายถึง "คม", pristis (πρίστης)  หมายถึง "เลื่อย" และ custidata มาจากภาษาละตินคำว่า cuspidatus หมายถึง "จุด"

 ลักษณะ 
thumb|เปรียบเทียบลักษณะความกว้างของจะงอยปาก ฟัน ลักษณะและขนาดของหางและครีบอก และตำแหน่งของครีบหลังเทียบกับครีบเอว ในปลาฉนากจะงอยปากกว้าง (P. pristis - บน) ปลาฉนากเขียว (P. zijsron - กลาง) และ ปลาฉนากจะงอยปากแคบ (Anoxypristis cuspidata - ล่าง)
มีรูปร่างเหมือนปลาฉนากทั่วไป แต่มีรูปร่างเพรียวกว่า ส่วนหัวแคบกว่า สีลำตัวเป็นสีน้ำตาลหรือสีเทา จะงอยปากแคบกว่าปลาฉนากจะงอยปากกว้าง (Pristis microdon) และมีจำนวนซี่ฟันมากกว่า คือ มีจำนวน 23-35 คู่

ขนาดโตเต็มที่ราว 4 เมตร  เป็นปลาฉนากอีกชนิดหนึ่งที่สามารถปรับตัวให้อยู่ในน้ำจืดได้ พบตามชายฝั่งของทะเลอินโด-แปซิฟิก, ทะเลแดง, อ่าวเปอร์เซีย, ปาปัวนิวกินี, ออสเตรเลียทางตอนเหนือ, ญี่ปุ่นตอนใต้  รวมถึงปากแม่น้ำขนาดใหญ่ในประเทศไทยด้วย

ปลาฉนากจะงอยปากแคบ จัดเป็นปลาที่ใกล้สูญพันธุ์อย่างวิกฤตตามบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)
# ดัชเชสเอลีซาเบ็ทแห่งเวือร์ทเทิมแบร์ค
ดัชเชสเอลีซาเบ็ทแห่งเวือร์ทเทิมแบร์ค (พระนามเต็ม: เอลีซาเบ็ท วิลเฮ็ลมีเนอ ลูอีเซอ,) ทรงเป็นดัชเชสแห่งเวือร์ทเทิมแบร์ค และเป็นพระชายาพระองค์แรกในจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ ซึ่งขณะนั้นทรงดำรงตำแหน่งอาร์ชดยุคแห่งออสเตรียอยู่ หลังจากอภิเษกสมรสแล้ว พระองค์ก็ทรงได้รับการสถาปนาเป็นอาร์ชดัชเชสแห่งออสเตรีย (Her Royal Highness Archduchess Elisabeth of Austria)

ดัชเชสเอลีซาเบ็ททรงประสูติเมื่อวันที่ 21 เมษายน พ.ศ. 2310 ณ เมืองเทรพโทอันแดร์เรกา พอเมอเรเนีย (ปัจจุบันคือเมืองตแชเบียตุฟในประเทศโปแลนด์) พระองค์เป็นพระราชธิดาองค์ที่ 3 และเป็นพระราชบุตรองค์ที่ 8 ในดยุคฟรีดริชที่ 3 อ็อยเกนแห่งเวือร์ทเทิมแบร์ค และเจ้าหญิงฟรีเดอรีเคอแห่งบรันเดินบวร์ค-ชเวท พระองค์ทรงได้รับการศึกษาในกรุงเวียนนา นครหลวงของจักรวรรดิโรมันอันศักดิ์สิทธิ์ เมื่อมีพระชนมายุเพียง 15 พรรษา โดยได้รับการเป็นพระอุปถัมภ์ของจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ โดยหลังจากจบการศึกษาแล้ว พระองค์ก็มีพระบรมราชานุญาตให้จัดงานอภิเษกสมรสระหว่างดัชเชสเอลีซาเบ็ทกับพระนัดดาของพระองค์ อาร์ชดยุคฟรันทซ์แห่งออสเตรีย (ภายหลังทรงครองราชย์เป็นสมเด็จพระจักรพรรดิแห่งโรมันอันศักดิ์สิทธิ์) งานอภิเษกสมรสได้รับการจัดขึ้นเมื่อวันที่ 6 มกราคม พ.ศ. 2331 ในกรุงเวียนนา โดยสมเด็จพระราชปิตุลา จักรพรรดิโยเซ็ฟทรงจัดขึ้นทั้งหมด หลังจากเมื่อทั้ง 2 พระองค์อภิเษกสมรสแล้ว ดัชเชสเอลีซาเบ็ทก็ทรงได้รับการสถาปนาเป็นอาร์ชดัชเชสแห่งออสเตรีย

เมื่อปลายปี พ.ศ. 2332 อาร์ชดัชเชสเอลีซาเบ็ทก็ทรงตั้งพระครรภ์ โดยขณะนั้น จักรพรรดิโยเซ็ฟมีพระอาการประชวรพอดี โดยพระอาการประชวรของพระองค์ทรงทรุดฮวบลงทุกที หลังจากนั้นไม่นาน อาร์ชดัชเชสเอลีซาเบ็ทก็ทรงให้ประสูติกาลพระธิดา 1 พระองค์เมื่อวันที่ 18 กุมภาพันธ์ พ.ศ. 2333 จักรพรรดิโยเซ็ฟทรงพระราชทานพระนามว่า ลูโดวีคา เอลีซาเบ็ท (Archduchess Ludovika Elisabeth of Austria)

อาร์ชดัชเชสเอลีซาเบ็ทสิ้นพระชนม์เมื่อวันที่ 18 กุมภาพันธ์ พ.ศ. 2333 ซึ่งเมื่อทรงให้ประสูติกาลพระธิดาแล้ว พระองค์ทรงเสียพระโลหิตมาก และสิ้นพระชนม์ในเวลาต่อมา โดยพระองค์ทรงสิ้นพระชนม์ก่อนจักรพรรดิโยเซ็ฟเพียง 2 วัน ซึ่งเป็นที่น่าเสียดายอย่างยิ่งที่พระองค์ทรงไม่มีโอกาสที่จะได้เป็นจักรพรรดินีเลย โดยรวมพระชันษาของพระองค์เพียง 23 ชันษาเท่านั้น

จากนั้น 1 ปีต่อมา เมื่อวันที่ 24 มิถุนายน พ.ศ. 2334 อาร์ชดัชเชสลูโดวีคา เอลซาเบธก็ประชวรหนักและสิ้นพระชนม์ในเวลาต่อมา ด้วยพระชันษาเพียง 1 ชันษากว่า ๆ เท่านั้น

พระศพของอาร์ชดัชเชสเอลีซาเบ็ทและพระธิดาทรงถูกฝังไว้ที่วิหารฮาพส์บวร์ค กรุงเวียนนา
# แฮลลี เบร์รี
แฮลลี มาเรีย เบร์รี  เกิดเมื่อวันที่ 14 สิงหาคม ค.ศ. 1966 ที่คลีฟแลนด์ โอไฮโอ สหรัฐอเมริกา เมื่ออายุ 17 ปี เธอชนะการประกวดมิสทีนออล อเมริกัน พีเจียน ซึ่งเป็นตัวแทนของรัฐโอไฮโอในปี ค.ศ. 1985 และในปีถัดมา ค.ศ. 1986 เมื่อเธอได้ก้าวเข้าสู่เวทีมิสยูเอสเอพีเจียน โดยเบร์รีสามารถคว้าตำแหน่งรองอันดับ 1 ไปครอง หลังจากนั้นเธอก็ได้เป็นนางแบบ และก้าวสู่วงการโทรทัศน์ในรายการซีรีส์ที่ชื่อว่า "Living Dolls" ในปี 1989 ต่อจากนั้นได้แสดงภาพยนตร์อย่างเช่น Boomerang (1992) ซึ่งได้แสดงร่วมกับเอ็ดดี้ เมอร์ฟีย์ และเรื่อง The Flintstones (1994) เธอยังเคยได้รับรางวัลในฐานะนักแสดงนำหญิงยอดเยี่ยมหลายรายการเช่น รางวัลลูกโลกทองคำ และยังได้รางวัลออสการ์จากภาพยนตร์เรื่อง Monster's Ball ในสาขานักแสดงนำหญิงยอดเยี่ยมอีกด้วย
# อเล็กซ์
อเล็กซ์ หรือ แอเล็กซ์   สามารถหมายถึง

 บุคคล
 อเล็กซ์ โรดรีกู จีอัส ดา กอสตา นักฟุตบอลชาวบราซิล ปัจจุบันเล่นให้สโมสรฟุตบอลเชลซี
 อเล็กซ์ (นักร้องญี่ปุ่น) (アレク)
 อเลสซันดรู ซังตุส นักฟุตบอลชาวญี่ปุ่น-บราซิล
 อเล็กซ์ มอร์แกน นักฟุตบอลหญิงชาวอเมริกา

 ตัวละคร
 อเล็กซ์ ตัวละครจากภาพยนตร์มาดากัสการ์
 อเล็กซ์ ตัวละครการ์ตูนในวิดีโอเกมสตรีตไฟเตอร์
 อเล็กซ์ ตัวละครการ์ตูนในวิดีโอเกมเทคเคน
# การสังหารหมู่วันเซนต์บาโทโลมิว
การสังหารหมู่วันเซนต์บาโทโลมิว  เป็นระลอกของเหตุการณ์ที่เกิดขึ้นในระหว่างสงครามศาสนาของฝรั่งเศสโดยฝูงชนชาวฝรั่งเศสผู้นับถือนิกายโรมันคาทอลิกไล่สังหารชาวฝรั่งเศสที่เรียกตัวเองว่าอูเกอโนต์ (Huguenots) หรือผู้ที่นับถือนิกายโปรเตสแตนต์ (โปรเตสแตนต์คาลวินิสต์) เชื่อกันว่ามีต้นตอมาจากสมเด็จพระราชินีแคทเธอรีน เดอ เมดิชิ พระมารดาของพระเจ้าชาร์ลส์ที่ 9 แห่งฝรั่งเศส การสังหารหมู่ใช้เวลาทั้งสิ้น 6 วันหลังวันแต่งงานระหว่างมาร์เกอรีต เดอ วาลัวส์ (Marguerite de Valois) พระขนิษฐาของ พระเจ้าชาร์ลที่ 9 กับอองรีแห่งนาวาร์ผู้ที่นับถือนิกายโปรเตสแตนต์ งานแต่งงานเป็นโอกาสที่อูเกอโนต์ผู้ร่ำรวยมีฐานะดีจะออกมาร่วมงานฉลองในเมืองปารีสที่ผู้คนส่วนใหญ่นับถือนิกายโรมันคาทอลิก เหตุเกิดขึ้นสองวันหลังจากที่การลอบสังหารนายพลกาสปาร์ด เดอ โคลิญญี นายทหารของอูเกอโนต์ไม่ประสบความสำเร็จ เริ่มเมื่อวันที่ 24 สิงหาคม ค.ศ. 1572 ซึ่งเป็นวันสมโภชของนักบุญบาร์โทโลมิว การสังหารหมู่ก็เริ่มทั่วไปในกรุงปารีสและขยายไปทั่วฝรั่งเศสเป็นเวลาหลายเดือน จำนวนผู้เสียชีวิตไม่เป็นที่ทราบแน่นอนแต่สันนิษฐานกันว่าอูเกอโนต์ตายไปประมาณหมื่นคนหรืออาจจะถึงแสนคน เหตุการณ์นี้ถึงจะไม่ใช่เหตุการณ์ที่ไม่เคยเกิดขึ้นแต่เป็นเหตุการณ์ที่รุนแรงที่เกิดขึ้น H.G. Koenigsberger, George L.Mosse, G.Q. Bowler, "Europe in the Sixteenth Century", Second Edition, Longman, 1989 สงครามเป็นเหตุการณ์สำคัญที่มีบทบาทในสงครามศาสนาของฝรั่งเศส ขบวนการโปรเตสแตนต์อ่อนแอลงมากเพราะการสูญเสียผู้นำหลายคนและผู้ที่รอดมาได้ก็มีหัวรุนแรงขึ้น

 เบื้องหลัง 
การสังหารหมู่วันเซนต์บาโทโลมิวเกิดจากเหตุการณ์หลายอย่าง:
 สัญญาสงบศึกซังเจอร์เมนอองเลย์ (Peace of Saint-Germain-en-Laye) ที่สงบสงครามศาสนาครั้งที่ 3 เมื่อวันที่ 8 สิงหาคม ค.ศ. 1570
 การแต่งงานของมาร์เกอรีต เดอ วาลัวส์กับอองรีแห่งนาแวร์ (ผู้ซึ่งต่อมาได้เป็นพระเจ้าอองรีที่ 4 แห่งฝรั่งเศส) เมื่อวันที่ 18 สิงหาคม ค.ศ. 1572
 การลอบสังหารนายพลกาสปาร์ด เดอ โคลิญญี ที่ไม่ประสบความสำเร็จ เมื่อวันที่ 22 สิงหาคม ค.ศ. 1572
# ไดเมนชัน
ไดเมนชัน หรือ ไดเมนชั่น (Dimension หรือ dimension) สามารถหมายถึง
 ไดเมนชั่น (นิตยสาร) นิตยสารวิทยาศาสตร์ของไทย
 ไดเมนชัน (เครื่องพิมพ์) บริษัทผลิตเครื่องพิมพ์ 3 มิติ สำนักงานใหญ่อยู่ที่รัฐมินนิโซตา
 ไดเมนชั่น (รถยนต์) โฉมของรถยนต์ยี่ห้อฮอนด้า ซีวิค (Generation ที่ 7) ปี 2001-2005

 ความหมายในภาษาอังกฤษ
 มิติ
# ไดเมนชั่น (นิตยสาร)
ไดเมนชั่น เป็นนิตยสารรวมเรื่องสั้นของไทย จัดทำโดยสำนักพิมพ์คอลเลจ บุคส์

 ฉบับที่ตีพิมพ์ 
 ไดเมนชั่น 1 : ตีพิมพ์ พ.ศ. 2518
 มนุษย์ล่องหน (To See The Invisible Man) - โรเบิร์ต ซิลเวอร์เบิร์ก แปลโดย ดนุ เบญจพลชัย
 พรุ่งนี้ พรุ่งนี้ พรุ่งนี้ (Tomorrow And Tomorrow And Tomorrow) - เคิร์ท ฟอนเนกุท จูเนียร์ (Kurt Vonnegut Jr.) แปลโดย ดนุ เบญจพลชัย
 คืนที่ตาย (The Dying Night) - ไอแซค อสิมอฟ แปลโดย ดนุ เบญจพลชัย
 ปราสาทที่หก (The Sixth Palace) - โรเบิร์ต ซิลเวอร์เบิร์ก แปลโดย ดนุ เบญจพลชัย
 ม้วยด้วยหฤหรรษ์ (Death by Ecstasy) - ลาร์ลี นีเวน แปลโดย ดนุ เบญจพลชัย

 ไดเมนชั่น 2 : บรรณาธิการ อัจฉรา จิระศักดิ์ระวี ตีพิมพ์ พ.ศ. 2518
 งานชิ้นสุดท้ายของไกย์ (The Right Man for The Right Job) - เจ.จี. ทอมสัน (J.G. Thomson) แปลโดย ธารา ชลปราณี
 อาหารเทวดา (The Food of The God) - อาร์เทอร์ ซี. คลาร์ก แปลโดย ยรรยง เต็งอำนวย
 โอโลก, ถ้าฉันลืมเจ้า... (If I Forget You, Oh Earth...) - อาร์เทอร์ ซี. คลาร์ก แปลโดย ยรรยง เต็งอำนวย
 สุดทางแก้ - แปลโดย กฤษดา ชวนเจริญ
 เครื่องจักรมนุษย์ (Solar Plexus) - เจมส์ บลิช (James Blish) แปลโดย กวิน ชุติมา
 หุ่นมนุษย์ (Changeling) - เรย์ เบรดบิวรี่ แปลโดย อภิพล กิติมานนท์
 ข้อพิสูจน์ (Evidence) - ไอแซค อสิมอฟ แปลโดย ธารา ชลปราณี
 เขาสร้างบ้านที่ไม่เหมือนใคร (…And He Build A Crooked House) - โรเบิร์ต เอ. ไฮน์ไลน์ แปลโดย ณรงค์ กิตติ
 ไปตกปลา (Gone Finnin') - โรบิน สก็อตต์ วิลสัน (Robin Scott Wilson) แปลโดย เจี๊ยบ

 ไดเมนชั่น 3 : บรรณาธิการ อัจฉรา จิระศักดิ์ระวี ตีพิมพ์ พ.ศ. 2518
 ใครลิขิตชีวิตนี้ (Statistician's Day) - เจมส์ บลิช (James Blish) แปลโดย ธารา ชลปราณี
 ลมสุริยัน (Wind From the Sun) - อาร์เทอร์ ซี. คลาร์ก แปลโดย ยรรยง เต็งอำนวย
 ชะตากรรม (Prone) - แม็ก เรย์โนลส์ (Mack Reynolds) แปลโดย เถกิงเดช คุววัฒนสัมฤทธิ์
 เพื่อนบ้านผู้น่าสนใจ (Such Interesting Neugbours) - แจ็ก ฟินเนย์  (Jack Finney) แปลโดย สืบสาย ค.
 ราตรีนรก (The Fire of The Night) - เดวิด อีชิสัน (David Echison) แปลโดย ปิยะนุช อภิพล
 คนหน้าหาย (The Lost Face) - โจเซฟ เนสวาดบา (Josef Nesvadba) แปลโดย เจี๊ยบ
 พลังสมอง (The Feeling of Power) - ไอแซค อสิมอฟ แปลโดย จิรพล ฉายัษฐิต

 ไดเมนชั่น 4 : บรรณาธิการ ณรงค์ กิตติ ตีพิมพ์ พ.ศ. 2519
 เอลลิส พลเมืองรุ่น 9479 - โดย สุรศักดิ์ อดิศรเกษม
 แคมเบียส - ยรรยง เต็งอำนวย
 ก็มันเป็นเพียงเครื่องจักรเท่านั้น (Counter Foil) - จอร์จ โอ. สมิธ แปลโดย กวิน ชุติมา
 .01 ของ .0000001 มม. - มอร์ตัน
 เหตุผล (Reason) - ไอแซค อสิมอฟ แปลโดย เจี๊ยบ
 ไทโอติโมลีน (Thiotimolean and Space Age) - ไอแซค อสิมอฟ แปลโดย จิรพล ฉายัษฐิต
 เวลาที่ไม่รู้จบ (…And It Cames Out Here) - เลสเตอร์ เดล เรย์ (Lester Del Ray) แปลโดย สืบสาย ค.

 ไดเมนชั่น 5
 อุโมงค์อังคาร โดย เจี๊ยบ
 งูกินหาง (All You Zombies) - โรเบิร์ต เอ. ไฮน์ไลน์ แปลโดย ประสิทธิ์ สุวรรณวิทยา
 ทางออกของเบยาร์ด (Horizontal Spy) - เดวิด โคเลส (David Coles) แปลโดย ธารา ชลปราณี
 หากฉันจะบอกเธอ… โดย ประสิทธิ์ พันธุ์บุญเกิด
 กำซาบสวาท โดย ชิงชัย วณิชย์วรนันท์
 โธ่เอ๊ย! โง่แล้วยังบัดซบอีก (A Round Billiard Table) - สตีฟ ฮอลล์ (Steve Hall) แปลโดย ธารา ชลปราณี
 การผจญภัยของกีเวอร์ (Geever's Flight) - ชาร์ล อี. ฟริทช์ (Charles E. Fritch)
# สเปกตรัม (แก้ความกำกวม)
สเปกตรัม หรือ สเปคตรัม (spectrum) อาจหมายถึง
 สเปกตรัม เงื่อนไขการแสดงผลของสิ่งที่ต่อเนื่อง
 สเปกตรัมแม่เหล็กไฟฟ้า แถบรังสีของคลื่นแม่เหล็กไฟฟ้าที่มีความยาวคลื่นต่างกัน
 สเปคตรัม (นิตยสาร) นิตยสารนิยายวิทยาศาสตร์ไทย
 สเปกตรัม ค้างคาวขนาดใหญ่ชนิด Vampyrum spectrum พบในภูมิภาคอเมริกากลางและทวีปอเมริกาใต้
# ออร์บิต
ออร์บิต สามารถหมายถึง
 วงโคจร ในความหมายของคำว่า orbit
 ออบิท นิตยสารนิยายวิทยาศาสตร์ของไทย พิมพ์โดยสำนักพิมพ์ออบิท
 ออร์บิตซ์ (Orbitz) บริษัทท่องเที่ยวนานาชาติ สำนักงานใหญ่ตั้งอยู่ที่เมืองชิคาโก
# สเปคตรัม (นิตยสาร)
สเปคตรัม เป็นนิตยสารนิยายวิทยาศาสตร์ของไทย จัดทำโดย สำนักพิมพ์คอลเลจ บุคส์ โดยมากจะเป็นเรื่องที่แปลจากภาษาต่างประเทศ   บางเล่มจะเป็นนวนิยาย  และบางเล่มจะเป็นรวมเรื่องสั้น ซึ่งมีเรื่องสั้นที่แต่งโดยนักเขียนไทยแทรกอยู่บ้าง

 ฉบับที่ตีพิมพ์ 
 สเปคตรัม 1 นิตยสารรวมเรื่องสั้น ตีพิมพ์เมื่อ พ.ศ. 2517 เรื่องในเล่มได้แก่
 สงครามอนาคต แปลโดย จอก
 กำเนิดมวล แปลโดย  ตู๋  
 ชั่วฟ้าดินสลาย แปลโดย หมอ
 โลกใหม่ แปลโดย ธารา (วิสกี้)
 ระฆังมรณะ จากเรื่อง (The Singing Bell) -  ไอแซค อาซิมอฟ แปลโดย นู
 ผู้รอคอย จากเรื่อง (The One Who Waits) - เรย์ เบรดบิวรี่ แปลโดย วิน 
 แผนสยอง แปลโดย หมวย

 สเปคตรัม 2 จุดดับแห่งนิรันดร์ แปลจาก  (The End of Eternity) แต่งโดย ไอแซค อาซิมอฟ

 สเปคตรัม 3 นิตยสารรวมเรื่องสั้น

 สเปคตรัม 4 สถาบันสถาปนา   แปลจาก (Foundation) แต่งโดย ไอแซค อาซิมอฟ

 สเปคตรัม 5 สถาบันสถาปนาและจักรวรรดิ  แปลจาก  (Foundation and Empire) แต่งโดย ไอแซค อาซิมอฟ

 สเปคตรัม 6 สถาบันสถาปนาแห่งที่สอง แปลจาก  (Second Foundation) แต่งโดย ไอแซค อาซิมอฟ

 สเปคตรัม 7 ประหนึ่งจะเย้ยรัตติกาล  นิตยสารรวมเรื่องสั้น ตีพิมพ์เมื่อ พ.ศ. 2518 โดยมีเรื่องในเล่มได้แก่
 ประหนึ่งจะเย้ยรัตติกาล (Against the Fall of Night) - อาร์เทอร์ ซี. คลาร์ก แปลโดย ยรรยง เต็งอำนวย
 น้องชาย (His Brother's Weeper) - โรเบิร์ต ซิลเวอร์เบิร์ก แปลโดย ดนุ เบญจพลชัย
 เราเกือบไม่ได้ทำอะไรผิดเลย...ใช่มั๊ย? (We Didn't Do Anything Wrong, Hardly?) - โรเจอร์ กายเคนดอล แปลโดย ไตรรัตน์ ใจสำราญ
 จดหมายจากอนาคต  โดย ธารา ชลปราณี
 สมการปริศนา (The Key) - ไอแซค อาซิมอฟ แปลโดย คัทลียา

 สเปคตรัม 8 สัญชาตญาณ  นิตยสารรวมเรื่องสั้น ตีพิมพ์เมื่อ พ.ศ. 2518 โดยมีเรื่องในเล่มได้แก่
 สัญชาตญาณ (Instinct) - เลสเตอร์ เดล เรย์ (Lester Del Ray) แปลโดย กวิน ชุติมา 
 ผลิตใน ส.ร.อ. (Made in U.S.A.) - เจ.ที. แมคอินทอช (J.T. McIntosh) แปลโดย ดนุ เบญจพลชัย
 ชัยชนะที่ไม่คาดฝัน (Victory Unintentional) - ไอแซค อาซิมอฟ แปลโดย ยรรยง เต็งอำนวย
 เครื่องสมภาพ (The Equalizer) - แจ็ค วิลเลียมสัน (Jack Williamson) แปลโดย ธารา ชลปราณี
 ปฏิวัติสมอง (Descent of Man) - เจ.เอ. ลอว์เรนซ์ (J.A. Lawrence) แปลโดย ไตรรัตน์ ใจสำราญ

 สเปคตรัม 9 สุดสิ้นกลิ่นน้ำนม แปลจาก  (Childhood's End) แต่งโดย อาร์เทอร์ ซี. คลาร์ก

 สเปคตรัม 10 โลหะนคร  แปลจาก (The Cave of Steel) แต่งโดย ไอแซค อาซิมอฟ
# ปลาโรนันจุดขาว
ปลาโรนันจุดขาว   ปลากระดูกอ่อนขนาดใหญ่ชนิดหนึ่ง จัดอยู่ในจำพวกปลาโรนันยักษ์ (Rhynchobatidae
) มีส่วนหัวแบนราบคล้ายปลากระเบน และเป็นทรงแหลมคล้ายหัวหอก ครีบหูขนาดใหญ่ ปาก และช่องเปิดเหงือกอยู่ด้านล่าง ครึ่งหลังคล้ายปลาฉลาม เพราะลำตัวส่วนนี้ค่อนข้างกลมมีครีบหลังสองอัน และมีแพนหางเหมือนปลาฉลาม  พื้นลำตัวสีเขียว มีจุดสีขาวกระจายอยู่ทั่วลำตัว

ปลาโรนันจุดขาว มีความยาวประมาณ 60–180 เซนติเมตร พบใหญ่สุดได้ถึง 3 เมตร  น้ำหนัก 227 กิโลกรัม จัดว่าเป็นปลาโรนันชนิดที่ใหญ่ที่สุด  พบได้ตามพื้นทะเลบริเวณชายฝั่ง ของมหาสมุทรอินเดียและมหาสมุทรแปซิฟิค, ตอนใต้ของทวีปแอฟริกา, ทะเลแดง ในประเทศไทยพบได้ทั้งฝั่งอ่าวไทยและทะเลอันดามัน มักอาศัยอยู่ตามแหล่งน้ำตื้นมากกว่าน้ำลึก รวมทั้งบางครั้งอาจเข้าไปในแหล่งน้ำกร่อยหรือน้ำจืดบริเวณปากแม่น้ำได้ด้วย หากินอาหารได้แก่ สัตว์หน้าดิน เช่น ปลาขนาดเล็ก และสัตว์น้ำมีเปลือกชนิดต่าง ๆ 

ปลาโรนันจุดขาว ไม่จัดว่าเป็นปลาเศรษฐกิจโดยตรง แต่ในบางครั้งก็ติดเบ็ดหรืออวนของชาวประมง จึงเจอมีขายเป็นปลาบริโภคในตลาดปลาริมทะเลบางตลาดเป็นบางครั้งบางคราว  สถานภาพปัจจุบัน เป็นสัตว์ที่มีแนวโน้มใกล้สูญพันธุ์
# ปลาโรนันหัวเสียม
ปลาโรนันหัวเสียม  ปลากระดูกอ่อนชนิดหนึ่ง อยู่ในวงศ์ปลาโรนัน (Rhinobatidae) จัดเป็นปลาโรนันขนาดเล็ก มีความยาวเต็มที่ราว 1.5 เมตร มีรูปร่างเหมือนปลาโรนันจุดขาว (Rhynchobatus djiddensis) แต่มีขนาดเล็กกว่าและไม่มีจุดสีขาว 

เป็นปลาโรนันที่พบกระจายอย่างกว้างขวาง โดยพบตั้งแต่บริเวณอ่าวเม็กซิโก, อ่าวแคลิฟอร์เนีย, มหาสมุทรแปซิฟิคทางตะวันออก ตลอดจนน่านน้ำในแถบเอเชียตะวันออกเฉียงใต้ ในประเทศไทยจัดเป็น ปลาโรนัน 1 ใน 3 ชนิดที่พบได้บ่อย (อีก 2 ชนิด คือ ปลาโรนันจุดขาว และปลาโรนิน (Rhina ancylostoma)) แต่เป็นชนิดที่พบได้น้อยกว่าปลาโรนันจุดขาวมาก rhynchobatiformes
# ปลาโรนันหัวเสียมยักษ์
ปลาโรนันหัวเสียมยักษ์  ปลากระดูกอ่อนชนิดหนึ่ง มีชื่อวิทยาศาสตร์ว่า Glaucostegus typus อยู่ในวงศ์ปลาโรนัน (Rhinobatidae)  มีรูปร่างคล้ายปลาโรนันหัวเสียม (Rhinobatos  productus) ที่เคยอยู่ในสกุลเดียวกัน แต่ว่ามีรูปร่างที่ใหญ่กว่ามาก โดยพบใหญ่เต็มที่ได้ถึง 270 เซนติเมตร ในการกระจายพันธุ์อย่างกว้างขวาง โดยพบทั้งในศรีลังกา, ออสเตรเลีย, อินเดีย, อินโดนีเซีย, มาเลเซีย, สิงคโปร์, เวียดนามและไทย โดยเป็นปลาที่สามารถปรับตัวให้อยู่ในน้ำกร่อยหรือน้ำจืดได้  สำหรับสถานะในประเทศไทยพบได้น้อยมาก มีสถานภาพใกล้สูญพันธุ์อย่างวิกฤตFish Directory
# ไทย สุรเจริญ
ไทย สุรเจริญสถิติการชก 8 ครั้ง ชนะ 4 (น็อค 3) เสมอ 1 แพ้ 3 

 เกียรติประวัติ 
 แชมป์ประเทศไทยรุ่นซูเปอร์ไลท์เวท
 ชิง 29 เมษายน 2528 ชนะน็อค ยอดขวัญ ดอนเจดีย์ ยก 4
 เสียแชมป์ 2 มีนาคม 2529 แพ้คะแนน ยอดขวัญ ดอนเจดีย์
 อ้างอิง 

 สถิติการชก
# ปลาโรนิน
ปลาโรนิน  ปลากระดูกอ่อนชนิดหนึ่ง มีชื่อวิทยาศาสตร์ว่า Rhina ancylostoma อยู่ในวงศ์ Rhinidae จัดเป็นเพียงชนิดเดียวที่อยู่ในวงศ์นี้ และสกุล Rhina 

มีรูปร่างคล้ายกับปลาโรนัน (Rhinobatidae) แต่มีลักษณะที่แตกต่างอย่างเห็นได้ชัดคือมีสันหนามเหนือหัวและหลัง สันนิษฐานว่ามีไว้เพื่อป้องกันตัว โดยมีส่วนหัวขนาดใหญ่ รูปทรงแบนกลมและโค้งมน ปากกลม ครีบอกแผ่กว้าง ครีบหลังตั้งสูง เป็น 2 ตอน บริเวณเหนือตามีสันเป็นหนาม ตรงกลางหลังด้านหน้าของครีบหลังมีหนามเรียงตัวกันเป็นแถวชัดเจน พื้นผิวลำตัวด้านบนมีสีเทาอมน้ำตาล มีแต้มเป็นจุดสีขาวจาง ๆ  กระจายอยู่ทั่วตัว ด้านท้องมีสีขาว  ยิ่งโดยเฉพาะปลาวัยอ่อนจะมีลวดลายที่มากกว่าปลาตัวโต

ขนาดโตเต็มที่มีความยาวได้ถึง 3 เมตร หนักได้ถึง 135 กิโลกรัม พบอาศัยอยู่ตามบริเวณพื้นทะเลที่เป็นดินทรายปนโคลน จัดเป็นปลาที่พบเห็นได้ยากมากในปัจจุบัน  พบได้ในทะเลแดง, แอฟริกาตะวันออก, ญี่ปุ่นตอนใต้, ปาปัวนิวกินี, ในน่านน้ำไทยพบที่ฝั่งอันดามัน โดยมีชื่อที่ชาวประมงเรียกว่า "ปลากระเบนพื้นน้ำ" และมีความเชื่อว่าหนามบนหลังนั้นใช้เป็นเครื่องรางของขลังในทางไสยศาสตร์ได้ โดยนิยมนำมาทำเป็นหัวแหวน หรือนำมาห้อยคอ ซ้ำยังมีราคาซื้อขายที่ไม่แพงนันทวัฒน์ โชติสุวรรณ (ตุลาคม 2011). กระเบนท้องน้ำ "ของขลัง ที่ยังว่ายน้ำได้". นิตยสาร Aquarium Biz. ฉบับที่ 16 ปีที่ 2 หน้า 126–130. .

เป็นปลาที่นิยมเลี้ยงในพิพิธภัณฑ์สัตว์น้ำต่าง ๆ ทั่วโลก สำหรับในประเทศไทยมีอยู่ที่อันเดอร์วอเตอร์เวิลด์ พัทยา จังหวัดชลบุรี และ SEA LIFE Bangkok Ocean World ที่ห้างสรรพสินค้าสยามพารากอน โดยมีราคาซื้อขายที่แพงมากนับล้านบาท ซึ่งปลาในที่เลี้ยงมีพฤติกรรมที่เชื่องต่อผู้เลี้ยงและกินเก่งมาก 

ในวันที่ 10 สิงหาคม พ.ศ. 2558 มีการพบปลาโรนินตัวหนึ่งเป็นเพศเมีย ที่บริเวณปากแม่น้ำประแส อำเภอแกลง จังหวัดระยอง  น้ำหนักประมาณ 40 กิโลกรัม ความยาวตลอดตั้งแต่หัวจรดหางประมาณ 2 เมตร อายุประมาณ 10 ปี โดยปลามีบาดแผลถลอกตลอดทั้งตัว เนื่องจากติดอวนประมง ทางศูนย์ประมงศูนย์วิจัยและพัฒนาประมงทะเลอ่าวไทยฝั่งตะวันออกได้นำมาพักฟื้น โดยปลายังมีสุขภาพแข็งแรง การพบปลาโรนินในครั้งนี้นับว่าเป็นที่ฮือฮา เนื่องจากในทะเลด้านอ่าวไทยแถบจังหวัดระยอง ไม่ได้พบปลาโรนินเป็นเวลานานกว่า 30 ปีแล้ว

กรมประมงชี้แจงเรื่องเครื่องประดับแหวนปลาโรนิน (หัวกระเบนท้องน้ำ) ที่ทำมาจากหนามบนหัวปลา โดยระบุว่าผู้ครอบครองต้องแจ้งการมีไว้ตามกฎหมายภายในวันที่ 29 พฤศจิกายน พ.ศ. 2561 เนื่องจากปลาโรนินเป็นสัตว์ป่าคุ้มครอง ตามประกาศของกระทรวงทรัพยากรธรรมชาติและสิ่งแวดล้อม ฉบับที่ 4 ลงวันที่ 12 มิถุนายน 2561 จึงห้ามมีไว้ซึ่งซากหรือผลิตภัณฑ์ที่ทำมาจากซากของสัตว์ป่าคุ้มครอง
# ปลาฉนากเขียว
ปลาฉนากเขียว  ปลากระดูกอ่อนขนาดใหญ่ มีชื่อวิทยาศาสตร์ว่า Pristis zijsron ในวงศ์ปลาฉนาก (Pristidae) มีรูปร่างคล้ายปลาฉนากจะงอยปากกว้าง หรือ ปลาฉนากน้ำจืด (P. microdon) ที่อยู่ในสกุลเดียวกัน มีจะงอยปากที่ยาวเป็น 1/3 ของความยาวลำตัวและหาง มีซี่ฟันทั้งหมด 24-34 คู่ ครีบหลังอันแรกคู่หลังครีบอก ครีบหางท่อนบนมีขนาดใหญ่

 ลักษณะและการกระจายพันธุ์ 
thumb|เปรียบเทียบลักษณะความกว้างของจะงอยปาก ฟัน ลักษณะและขนาดของหางและครีบอก และตำแหน่งของครีบหลังเทียบกับครีบเอว ในปลาฉนากจะงอยปากกว้าง (P. pristis - บน) ปลาฉนากเขียว (P. zijsron - กลาง) และ ปลาฉนากจะงอยปากแคบ (Anoxypristis cuspidata - ล่าง)
ขนาดโตเต็มที่ได้ 7.3 เมตร  พบกระจายพันธุ์บริเวณชายฝั่งมหาสมุทรอินเดีย, แอฟริกาตะวันออก, มหาสมุทรแปซิฟิคตอนใต้ ,ทะเลจีนใต้, ปาปัวนิวกินี และตอนเหนือและรัฐนิวเซาท์เวลส์ของประเทศออสเตรเลีย ในบริเวณน้ำขุ่นหรือดินเลน เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดสนิทได้ ลูกปลาวัยอ่อนซี่ฟันจะไม่แข็งเหมือนปลาวัยโต และจะแข็งขึ้นเรื่อย ๆ ตามวัยGREEN SAWFISH
# ลิลิมุ Kiss
ลิลิมุ Kiss  หรือ Lilim Kiss (ชื่อที่ใช้ในสหรัฐอเมริกา) เป็นการ์ตูนญี่ปุ่น เป็นผลงานของ มิซุกิ คาวาชิตะ ว่าด้วยเรื่องราวความรักระหว่างปีศาจสาว และมนุษย์  จัดพิมพ์ในประเทศไทย โดยมีลิขสิทธิ์ของสำนักพิมพ์เนชั่นกรุ๊ป. มีทั้งหมด 2 เล่มจบ

 ตัวละคร 
 ตัวละครหลัก 
ลิลิมุ Lilim  
ปีศาจสาวแสนสวย หุ่นคัพเอฟ ที่อยู่ในขวดแก้วที่ทาคายะเจอ อาหารของเธอคือพลังชีวิตของมนุษย์..!!

ทาคายะ ไซคิ Takaya Saiki  
ชายหนุ่มสุดเท่ คมเข้ม หุ่นบึ้ก หัวดี(เป็นนร.หมายเลข 13 อยู่รร.ชายล้วนนิชิ) ไม่ค่อยมีใครกล้าเข้าใกล้ เพราะเข้าใจผิด นึกว่าเป็นคนเกเร แต่จริงๆแล้วเป็นโรคแพ้ผู้หญิง เลยเก๊กตลอด

 ตัวละครรอง 
โคจิม่า Kojima  
เป็นเพื่อนเรียนห้องเดียวกันกับไซคิ เชื่อในเรื่องไสยศาสตร์ และเวทมนตร์อย่างมาก

มิอุ ชิราอิ Miu Shirai  
เป็นไอดอลประจำโรงเรียนหญิงล้วนเซย์ชิน นิสัยหลงตัวเอง และต้องการเอาชนะสูง  หลงชอบไซคิ เพราะเคยช่วยเธอไว้

จั๊ปปี้ Chappy  
จั๊ปปี้ เป็นชื่อที่ มิอุตั้งให้ มีปู่เป็นคนฝรั่งเศส ย่าเป็นคนญี่ปุ่น แม่เป็นคนอังกฤษ โดยย่าของเค้าเป็นคนเฝ้าบ้านพักของมิอุ

มัตสึดะ Matsuda  
อยู่ชั้นเดียวกันกับไซคิ ชอบหาเรื่องไซคิ(แต่แพ้ตลอด)

 ตัวละครอื่นๆ 
พ่อทาคายะ
นิสัยออกจะหัวงู อยากจะมีลูกสาว

แม่ทาคายะ
เข้าใจผิดว่าทาคายะ ทำอะไรไม่ดีกับลิลิมุ(มาเห็นตอนลิลิมุกอดทาคายะอยู่) เลยบอกทาคายะว่าต้องรับผิดชอบ

ลิลิมุ รุ่นพี่ Sempai  
เป็นลิลิมุรุ่นพี่ มีผมยาวสีทอง หลงเข้ามาในเมือง เลยมาเจอกับลิลิมุจังเข้า

ปิ้วจัง Piyu-chan  
อดีตเป็นมังกรไวบาร์น ที่ถูกโคจิม่า เรียกออกมา แต่พอโดนผนึกไว้ในขวดแก้ว แล้วเปิดออกมากลายเป็นลูกบอลปีศาจตัวนุ่มๆ
ติดลิลิมุมาก เมื่อโกรธจะกลายเป็นลูกบอลเหล็ก ชอบกินของนุ่มๆ

โซมะ ยูคิฮิโกะ Souma Yukihiko  
เจ้าของขวดแก้ว และลิลิมุคนก่อน ตั้งใจจะมาเอาลิลิมุคืน
# เตลังคานาราษฎรสมิติ
เตลังคานาราษฎรสมิติ  เป็นพรรคการเมืองท้องถิ่นในรัฐอานธรประเทศ ทางภาคใต้ของอินเดีย จุดประสงค์หลักคือแบ่งแยกดินแดนเตลังคานาออกจากรัฐอันธรประเทศ จันทรเศขัร เรา เป็นสมาชิกพรรคเตลังคนะ เทเสม จนกระทั่งเขาออกจากพรรคและมาตั้งพรรคนี้เมื่อ พ.ศ. 2544 เตลังคานาราษฎรสมิติได้รับการต้อนรับอย่างดีโดยได้คะแนน 1 ใน 3 ของผู้มีสิทธิออกเสียงในซิลลา ปาริศาด ในเตลังคานาหลังจากก่อตั้งพรรคได้หกสิบวัน

ในการเลือกตั้ง พ.ศ. 2547 เตลังคานาราษฎรสมิติเป็นพันธมิตรกับพรรคคองเกรสและได้ 26 ที่นั่ง และได้รับเลือกตั้งในสภาระดับชาติ 5 ที่นั่ง ได้เข้าร่วมรัฐบาลทั้งในระดับชาติและในระดับรัฐ ในเดือนกันยายน พ.ศ. 2549 พรรคได้ถอนการสนับสนุนรัฐบาลกลางเนื่องจากรัฐบาลตัดสินใจไม่แบ่งแยกเตลังคานา
# ลิ้มเซียวเอ็ง
ลิ้มเซียวเอ็ง (Lin Chaoying, 林朝英)  เป็นบูรพาจารย์ผู้ก่อตั้งสำนักสุสานโบราณ

เป็นจอมยุทธหญิงที่มีวรยุทธสูงส่งคนหนึ่ง  นับตามศักดิ์เป็นอาจารย์ยายของเซียวเหล่งนึ่งกับลี้มกโช้ว  

ตอนที่เฮ้งเต็งเอี๊ยงปล่อยวางกับเรื่องภายนอกขังตัวอยู่แต่ในสุสานโบราณไม่ยอมออกมาพบผู้คน  จนกระทั่งลิ้มเฉียวเอ็งเป็นคนร้องด่าเฮ้งเต็งเอี้ยงอยู่หน้าสุสานโบราณเจ็ดวันเจ็ดคืน   เฮ้งเต็งเอี๊ยงจึงยอมออกมาและยอมท่องยุทธภพอีกครั้งโดยมีลิ้มเฉียวเอ็งติดตามไปด้วย  ทั้งสองช่วยเหลือคนดีกำจัดคนชั่ว  ต่อต้านศัตรูที่รุกรานประเทศด้วยกันจนเกิดเป็นความรัก  แต่เฮ้งเต็งเอี้ยงยึดมั่นในอุดมการณ์  หากบ้านเมืองยังไม่สงบสุขจะไม่คิดเรื่องส่วนตัวเด็ดขาด  ทำให้เฮ้งเต็งเอี้ยงไม่ยอมแต่งงานกับลิ้มเฉียวเอ็ง  ทำให้ลิ้มเฉียวเอ็งเกิดความคับแค้นในใจจึงท้าประลองกับเฮ้งเต็งเอี้ยงอยู่บ่อยครั้ง  แต่ก็ไม่สามารถเอาชนะเฮ้งเต็งเอี้ยงได้   นางจึงเปลี่ยนวิธีการประลองเป็นการเขียนอักษรบนแผ่นศิลา  และมีข้อพนันที่ว่าหากนางชนะเฮ้งเต็งเอี๊ยงต้องแต่งงานกับนางหรือไม่ก็บวชเป็นนักพรตอยู่บนเขาจงหนำ  การประลองครั้งนี้เฮ้งเต็งเอี้ยงเป็นผู้แพ้   แม้ว่าจะรู้ว่านางเอาชนะด้วยเล่ห์แต่ก็ไม่ถือโกรธ และเลือกที่จะบวขชเป็นนักพรตก่อตั้งสำนักช่วนจินในกาลต่อมา  และยกสุสานโบราณให้ลิ้มเฉียวเอ็ง  

ลิ้มเฉียวเอ็งเก็บตัวอยู่ในสุสานโบราณคิดค้นยอดวรยุทธที่สามารถสยบวรยุทธของสำนักช่วนจิน  วรยุทธที่นางคิดค้นได้ล้วนพิศดารร้ายกาจ  เพียงแต่นางไม่ค่อยได้ออกสู่ยุทธภพวรยุทธของสุสานโบราณจึงไม่เป็นที่รู้จักนัก  แต่ก็ถือว่าวรยุทธของนางเหนือชั้นเทียบเท่าได้กับห้ายอดฝีมือ   ก่อนนางจะตายได้ถ่ายทอดวรยุทธทั้งหมดให้สาวใช้คนหนึ่ง  ซึ่งต่อมาสาวใช้คนนี้ก็รับศิษย์ไว้สองคนคือ  เซียวเหล่งนึ้งกับลี้มกโชว้

แม้ว่าลิ้มเฉียวเอ็งจะแค้นเคืองเฮ้งเต็งเอี้ยงขนาดไหน  แต่ในจิตใจส่วนลึกก็รักมากจนไม่อาจพรรณนา  และในวาระสุดท้ายของชีวิตเฮ้งเต็งเอี้ยงก็ได้มาคารวะศพของนางในสุสานโบราณ  และได้พบกับวรยุทธที่นางคิดค้นไว้ล้วนสยบวรยุทธของสำนักช่วนจินทั้งสิ้น  เฮ้งเต็งเอี้ยงจึงใช้เคล็ดวิชาจากคัมภีร์เก้าอิมจินเก็งส่วนหนึ่ง  มาคิดเป็นวิชาที่สามารถสยบวรยุทธที่ลิ้มเฉียวเอ็งคิดค้นขึ้นได้
# ปลาฉนากฟันเล็ก
ปลาฉนากฟันเล็ก  เป็นปลากระดูกอ่อนขนาดใหญ่ชนิดหนึ่ง มีชื่อวิทยาศาสตร์ว่า Pristis pectinata อยู่ในวงศ์ปลาฉนาก (Pristidae) มีรูปร่างเหมือนปลาฉนากทั่วไป มีจะงอยปากมีความยาวประมาณ 1/4 ของขนาดลำตัวและหาง มีรูปทรงที่แคบและยาวเมื่อเทียบกับฉนากชนิดอื่น ๆ  มีซี่ฟัน 21-34 คู่  ขนาดเมื่อโตเต็มที่ประมาณ 7.6 เมตร ขนาดเมื่อแรกเกิด 60 เซนติเมตร

พบกระจายพันธุ์อยู่กว้างขวาง ตั้งแต่บริเวณชายฝั่งของทวีปอเมริกาเหนือ ไปจนถึงทวีปอเมริกาใต้, ประเทศบราซิล, ทะเลเมดิเตอร์เรเนียน, มหาสมุทรอินเดีย, มหาสมุทรแปซิฟิก เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดได้ โดยมีรายงานพบที่ทะเลสาบขนาดใหญ่ที่สหรัฐอเมริกา

นอกจากนี้แล้วยังมีรายงานว่า ฉนากฟันเล็กมีพฤติกรรมก้าวร้าวใส่ปลาฉลามที่ร่วมตู้เดียวกัน ในพิพิธภัณฑ์สัตว์น้ำ
# เอ็มมานูเอล เอบูเอ
เอ็มมานูเอล เอบูเอ  เป็นอดีตนักฟุตบอลชาวโกตดิวัวร์  เกิดเมื่อวันที่ 4 มิถุนายน ค.ศ. 1983 ในเมืองอาบีจาน ประเทศโกตดิวัวร์ ปัจจุบันเล่นให้กับกาลาตาซาราย ในซูเปอร์ลีก ตุรกี ส่วนใหญ่แล้วจะเล่นในตำแหน่ง กองหลังฝั่งขวา
# นีแกลส เปนต์เนอร์
นีแกลส เปนต์เนอร์ (เกิด 16 มกราคม ค.ศ. 1988 ที่กรุงโคเปนเฮเกน) เป็นนักฟุตบอลชาวเดนมาร์ก เจ้าของฉายา "ลอร์ด"  เป็นนักฟุตบอลทีมชาติเดนมาร์ก และเป็นอดีตกองหน้าของอาร์เซนอล และว็อลฟส์บวร์ค ปัจจุบันเป็นผู้เล่นของนอตทิงแฮมฟอเรสต์ ในเดอะแชมเปียนชิป

ในฤดูกาล 2014–15 ทางอาร์เซนอลไม่ต่อสัญญาให้เปนต์เนอร์  และในที่สุดได้ย้ายไปสังกัดว็อลฟส์บวร์ค ในบุนเดิสลีกาของเยอรมนี โดยผ่านการเล่นให้กับอาร์เซนอลทั้งหมดทุกรายการ 108 นัด เป็นระยะเวลานาน 9 ปี

ในวันที่ 25 เมษายน ค.ศ. 2016 ว็อลฟส์บวร์คประกาศว่าได้ยกเลิกสัญญากับเปนต์เนอร์ที่จะหมดในเดือนมิถุนายน ค.ศ. 2017 พร้อมมีผลบังคับใช้ทันที หลังจากที่ทั้งสองฝ่ายได้ตกลงยกเลิกสัญญาเนื่องจากเปนต์เนอร์มีปัญหาด้านความประพฤติ โดยรวมเล่นให้กับว็อลฟส์บวร์คทั้งหมด 47 นัดยิงได้ 9 ประตู

ต่อมาในต้นเดือนกันยายน ปีเดียวกัน หลังจากไร้สังกัดมาหลายเดือน เปนต์เนอร์ก็ได้ย้ายมาสู่นอตทิงแฮมฟอเรสต์ ในระดับเดอะแชมเปียนชิป ของอังกฤษ เป็นระยะเวลา 2 ปี